recursal/SuperWikiNEXT-32B huggingface dataset:
Senario 2 merupakan album studio ke-2 dan menampilkan seorang ahli baharu iaitu Saiful Apek selepas pengunduran Illya dan Hamdan pada awal tahun 1998. Album ini diterbitkan oleh Ambang Klasik pada pertengahan tahun 1998. 

Lagu "Oh Ya Ye Tungau Cinta" yang dinyanyikan Saiful Apek telah menjadi runut bunyi bagi filem Lagi-Lagi Senario dengan tajuk "Gerai Cinta" yang telah dinyanyikan semula oleh Ani Mayuni. Lagu "Joget Toleh Menoleh" yang ditulis oleh Nuraffendi Nurdin atau nama pena bagi Allahyarham Paklah Cecupak juga telah memenangi juara bagi rancangan Komposer yang dianjurkan oleh TV3 sekitar 1998. Antara lagu popular yang dimuatkan dalam album ini ialah "Joget Toleh Menoleh", "Motor Kapchai", "Zapin Usik Mengusik" dan "Dikir Barat Siang Malam".

Senarai runut
-------------

|  |  |  |  |  |  |
| --- | --- | --- | --- | --- | --- |
| No. | Tajuk | Seni kata | Gubahan | Masa |  |
| 1. | "Dikir Barat Siang Malam" | Azmeer | Azmeer |  |
| 2. | "Zapin Usik Mengusik" | Naz | Budien |  |
| 3. | "Sayangku Oii" | Wahid | Idzahar |  |
| 4. | "Adik-Adik" | Jaja | Jaja, Azlee, Wahid |  |
| 5. | "Motor Kapchai" | Azlee | Budean |  |
| 6. | "Joget Toleh Menoleh" | Nor Affendi Nordin | Nor Affendi Nordin |  |
| 7. | "Oh Ya Ye Tungau Cinta" | Raja Kobat, Manan Ngah | Manan Ngah |  |
| 8. | "Laut, Udara, Darat" | Azlee | Cc |  |
| 9. | "Hatiku Di Kampung" | Acik Duan | Acik Duan |  |
| 10. | "Calon Isteri" | Jalal Ibrahim | Jalal Ibrahim |  |
Patung Livia Drusilla memakai stola dan palla
Rencana ini ialah mengenai pakaian Rom kuno.  Untuk kampung di Slovakia, sila lihat Štôla.
**Stola** adalah pakaian tradisional wanita Rom, sepadan dengan toga, yang dipakai oleh lelaki. Stola biasanya dibuat daripada bulu biri-biri.

Pada mulanya, wanita juga memakai toga. Tetapi toga lama-kelamaan dikhususkan dalam kalangan kaum lelaki selepas abad ke-2 SM lalu mengharuskan wanita harus memakai stola kerana pemakaian pakaian lelaku oleh kaum wanita mula dianggap memalukan dengan perkaitan kepada kegiatan pelacuran dan perzinaan.

Sejarah
-------

Stola adalah pakaian lazim Rom purba yang menjangkaui dari [[Republik Rom]|zaman Republik]] awal hingga ke zaman-zaman Empayar dan kemudiannya Bizantin jauh ke alaf pertama Masihi.

Imej terkenal stola adalah yang dipakai oleh Patung Liberty di New York.

Aneka jenis
-----------

Stola dibuat dalam pelbagai warna termasuk merah, kuning, dan biru. Hiasan juga ditambah pada garis leher dan hujung kain. Bagi wanita biasa, ini biasanya dihiasi warna atau corak yang mudah. Bagi wanita kaya, lebih banyak tatahias dan perincian yang digunakan. Sisi perhiasan yang lebar dipanggil **instita** sering digunakan di sekitar garis leher dan hem untuk menzahirkan status kekayaan.

Lihat juga
----------

* Toga

Rujukan
-------

1. ↑  Sebesta, Judith; Bonfante, Larissa (1994). *The World of Roman Costume*. Madison, WI: University of Wisconsin Press. m/s. 48.
2. ↑  McGinn, Thomas A. (1998). *Prostitution, sexuality, and the law in ancient Rome*. Oxford [Oxfordshire]: Oxford University Press. m/s. 340. ISBN 0-19-508785-2. …through conviction under the law was cast as a prostitute, most visibly through imposition of the label of the toga, the prostitute's badge of shame.
3. ↑  "LacusCurtius • The Roman Toga (Smith's Dictionary, 1875)". *penelope.uchicago.edu*.

Pautan luar
-----------

* Stola (article in Smith's Dictionary of Greek and Roman Antiquities)
* How to make a stola Diarkibkan 2008-06-04 di Wayback Machine
Stoma pada daun tomato melalui imej mikroskop elektron pengimbas yang diwarnakan.
Dalam botani, **stoma** (daripada perkataan Yunani, στόμα, "mulut"), merupakan suatu liang di epidermis daun, batang atau organ-organ tumbuhan yang lain yang membenarkan pertukaran gas. Liang ini dikawal oleh sel-sel parenkima khusus iaitu sel pengawal yang mengawal saiz bukaan liang stoma.

Udara memasuki tumbuhan melalui bukaan-bukaan ini melalui resapan gas. Gas ini terdiri daripada karbon dioksida dan oksigen yang digunakan dalam fotosintesis dan respirasi. Oksigen yang dihasilkan sebagai hasil sampingan fotosintesis keluar melalui liang-liang yang sama. Wap air pula keluar melalui liang-liang stoma ke persekitaran dalam proses yang dipanggil sebagai transpirasi.

Saiz stoma berbeza mengikut spesis, dengan panjang stoma biasanya antara 10 ke 80 µm dan lebar antara beberapa hingga 50 µm. stoma akan terbuka pada waktu siang dan tertutup pada waktu malam.

Rujukan
-------

1. ↑  στόμαcode: grc is deprecated. Liddell, Henry George; Scott, Robert; *A Greek–English Lexicon* di Perseus Project.
2. ↑  Fricker, M.; Willmer, C. (2012). *Stomata*. Springer Netherlands. m/s. 18. ISBN 978-94-011-0579-8. Dicapai pada 15 June 2016.

Pautan luar
-----------

* Kategori berkenaan Stoma di Wikimedia Commons

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Perancis (data)
* Israel
* Amerika Syarikat
* Jepun

 |
***Sentuhan Cinta*** ialah novel yang ditulis oleh Haiza Najwa. Novel ini merupakan sebuah karya yang berteraskan kefahaman psikologi manusia, dengan tumpuannya kecelaruan personaliti pada minda yang tanpa disedari mengendurkan sifat jati diri secara beransur-ansur. Mesejnya cukup terkesan tatkala Hurin Ain, protagonis novel, dihambat kekejaman mental daripada masalah pentafsiran mindanya yang teruk dicelarukan.

Jalan cerita
------------

*Sentuhan Cinta* mengisahkan seorang gadis yang ditanamkan kepercayaan sejak kecil lagi oleh ibu tirinya supaya meyakini bahawa diri adalah hodoh sedangkan hakikatnya, dia sangat jelita. Hal ini berlaku kerana kejelitaan protaganis yang merupakan anak kacukan dicemburui oleh ibu tirinya di mana ketiga-tiga anak perempuan sendiri tidak sejelita. Lantaran, dia membesar dengan mengadaptasi kecelaruan persepsi bahawa mata birunya tidak ubahnya seperti mata mayat, rambut perangnya sebagai rambut hantu kubur, dan kulit putih kemerahan-merahannya seperti kulit biawak. Dia tidak berani memakai gincu kerana takut kelihatan lebih mengerikan meskipun realitinya, dia sungguh cantik. Trait keperibadian yang salah itu telah berakar umbi sejak kematian bapanya ketika dia hanya berumur 9 tahun. Ada alasan lain kenapa tirinya itu membalas dendam. Kerana dendamkan suaminya yang masih setia mencintai arwah isteri orang putihnya yang merupakan ibu protaganis. Pada masa yang sama, ibu tiri memanjakan protagonis dengan makanan ringan, manis yang kurang berkhasiat dengan harapan dia membesar sebagai remaja gemuk serta hodoh. Diajar dia bahawa tidak salah jika melepaskan kemarahan dengan melontar apa saja barang-barang. Ibu tiri juga memanja-manjakan protagonis sedangkan anak sendiri dipukul demi memuakannya. Sesungguhnya, si ibu tiri terus gagal mencapai matlamatnya. Protagonis membesar dengan kasih sayang terhadap ibu tirinya berbanding dengan adik-beradik tirinya. Akhirnya, protagonis sedar akan niat sebenar ibu tirinya yang memang bertujuan merosakkannya, menggugat pertumbuhan fizikalnya. Tapi di sebalik marah atau berdendam, dia memaafkan kerana pada pandangannya, di sebalik semua itu dia telah dilayan sebagai seorang puteri malah, dia berikrar untuk membalas budi baik wanita itu selama-lamanya.

Pautan luar
-----------

* Geng Kicap: Sentuhan Cinta
* Kembara Ukhwah ke Utara: Sentuhan Cinta
* Karangkraf: Sentuhan Cinta
Istana Balai Besar
**Istana Balai Besar** adalah istana yang terletak di Kota Bharu, Kelantan. Sultan Muhammad II telah memindahkan pusat pentadbiran Kelantan dari Kota Saba ke Kota Bharu sekarang ini pada tahun 1844. Semasa pemindahan pusat pentadbiran ini, Baginda telah mengarahkan pembinaan sebuah Istana untuk baginda bersemayam.

Istana Balai Besar ini telah menjadi tempat bersemayam beberapa orang Sultan iaitu bermula dari Sultan Muhammad II (1839-1886), Sultan Ahmad (1886-1889), Sultan Muhammad III (1889-1890), Sultan Mansur (1890 – 1899) dan Sultan Muhammad IV (1899-1920).

Istana Balai Besar adalah Istana Keramat buat keturunan Kesultanan Kelantan dan disinilah tempat berlangsungnya segala upacara rasmi dan adat istiadat diraja dari tahun 1845 sehingga sekarang. Upacara rasmi yang pertama diadakan sempena menyambut "Surat Sejabat" atau pengiktirafan daripada Raja Siam kepada Sultan Muhammad II.

Isi kandungan Surat Sejabat ini adalah pengesahan Tuan Senik Mulut Merah sebagai Sultan Muhammad II oleh Raja Maha Besar Siam yang juga penaung Kelantan. Raja Siam tersebut juga memberi gelaran kepada Sultan Muhammad II sebagai "Pia Lecha Kelantan".

Sepanjang Istana ini menjadi tempat bersemayam Sultan-sultan Kelantan, beberapa tambahan telah dilakukan pada Istana Balai Besar seperti pada bahagian hadapan dan balai penghadapan iaitu pada masa pemerintahan Sultan Muhammad IV dan Sultan Ismail. Walau bagaimanapun, ia tidak menjejaskan bentuk asal reka bentuk Istana yang unik ini.

Istana Balai Besar dibina oleh tukang yang mahir di Kelantan pada waktu itu.  Ia diketuai oleh Muhamad Salleh seorang tukang yang berasal dari Terengganu dan menetap di Kampung Kangkong dalam jajahan Pasir Mas. Beliau satu-satunya orang yang mahir dalam pertukangan dan membuat ukiran pada masa itu.

Istana dua tingkat ini menjadi tempat berlangsungnya segala upacara seperti pemasyhuran, kemahkotaan dan lain-lain. Ia juga merupakan suatu institusi yang mengekalkan sumber adat resam Melayu. Di ruang dalam istana ini terdapat singgahsana tempat bersemayam, bilik majlis penghadapan dan tempat majlis persandingan.

Upacara rasmi terbaru yang dilangsungkan di Istana Balai Besar ini adalah ketika pemasyhuran Tengku Muhammad Faris Petra sebagai Sultan Kelantan dengan gelaran Sultan Muhammad V pada 13 September 2010.

Walaupun Istana Balai Besar tidak lagi menjadi kediaman Sultan-sultan Kelantan selepas Sultan Muhammad IV tetapi istana ini tetap dijadikan istana rasmi bagi segala upacara dan adat istiadat diraja sehingga ke hari ini.

Berhampiran Istana Balai Besar terdapat sebuah bangunan lama yang juga ada kaitan dengan istana tersebut. Bangunan ini dikenali dengan Rumah Membuat Bunga Emas. Rumah ini dijadikan sebagai tempat membuat bunga emas iaitu hadiah kepada Kerajaan Siam setiap tiga tahun sekali sebagai tanda persahabatan pada zaman dahulu.

*
Tan Sri **Tunku Abdullah ibni Almarhum Tuanku Abdul Rahman** (2 Mei 1925 - 20 Ogos 2008) ialah seorang ahli politik Malaysia dan kerabat diraja Negeri Sembilan. Beliau ialah adinda kepada Tuanku Ja’afar, Yang di-Pertuan Besar Negeri Sembilan ke-10. Baginda juga merupakan putera kedua daripada perkahwinan antara Tuanku Abdul Rahman, Yang di-Pertuan Agong pertama bersama Che Maimunah dan diputerakan di Kuala Pilah, Negeri Sembilan. Baginda turut dikenali dengan nama gelaran "*Charlie*".

Beliau adalah pengasas perniagaan Kumpulan Melewar pada 1963.

Kehidupan
---------

Tunku Abdullah mengahwini Tunku Zaharah Tunku Zakaria pada tahun 1946, Che Engku Ho Yuzin pada tahun 1959, Che Engku Khatijah pada tahun 1966, Che Engku Chesterina pada tahun 1973, Che Engku Maimunah pada tahun 1991 dan Che Engku Rozeeta pada tahun 1997. Perkahwinan baginda dikatakan perkahwinan muhibbah kerana mengahwini dua orang Melayu, seorang Cina, seorang Kaukasia, seorang Jepun dan seorang Eurasia. Ho Yuzin merupakan orang Cina manakala nama asal Che Khatijah ialah Kathryn Heather Barbara Martin, Chesterina Sim Zecha pula orang Eurasia dan nama Jepun Maimunah ialah Yuko Shima. Baginda mempunyai sembilan orang anak.

Tunku Abdullah menamatkan pelajaran dalam bidang Pentadbiran Awam dari Universiti Glasgow dan mempunyai diploma dalam agrikultur dari Universiti Miyazaki di Jepun. Baginda pernah berkhidmat dalam perkhidmatan awam selama 10 tahun

Politik dan pilihan raya
------------------------

Selepas menang Pilihan raya umum Malaysia 1964 di Parlimen Rawang dari 1964 hingga 1974. Beliau berusaha membawa balik Tun Dr Mahathir Mohamad kembali ke dalam UMNO melalui UMNO Rawang pimpinannya.Jika tidak kerana Tunku Abdullah, tidak mungkin Dr Mahathir menjadi Perdana Menteri. Pada 1969, Dr Mahathir Mohamad dipecat dari UMNO oleh Tunku Abdul Rahman kerana mengedarkan surat-surat yang memburuk-burukkan Tunku.

Selain menjadi pengerusi Kumpulan Perindustrian Melewar, baginda juga mempunyai jawatan yang sama dalam MAA Holdings, Georgetown Holdings dan Datuk Keramat Holdings.

Isu dan tengkarah
-----------------

### Melawat Israel

Selaku ahli perniagaan terkenal dan bertaraf antarabangsa, Tunku Abdullah Tuanku Abdul Rahman telah melawat negara Israel pada bulan Jun 1994. Berita lawatan ini disiarkan dalam Utusan Malaysia dan mengejutkan ramai pihak kerana pasport Malaysia melarang rakyatnya melawat Israel. Beliau dikatakan rakyat Malaysia pertama melawat negara Israel sejak 1957.

Kemangkatan
-----------

Tunku Abdullah telah mangkat pada 20 Ogos 2008 di sebuah klinik di Lapangan Terbang Antarabangsa Kuala Lumpur (KLIA). Baginda dikatakan baru sampai di KLIA dari London dan mengalami sesak nafas, lalu dikejarkan ke klinik tempat baginda disahkan mangkat pada kira-kira pukul 9.20 pagi.

Jenazah Tunku Abdullah tiba di bandar diraja Seri Menanti pada 4.45 petang dari kediamannya di Kuala Lumpur, kemudian disembahyangkan di Istana Besar Seri Menanti .Jenazah disemadikan bersebelahan makam kekandanya, Tuanku Munawir di Makam Diraja Seri Menanti, Kuala Pilah pada pukul 6.45 petang.

Rujukan
-------
Kapten **Shanmuganathan Al E.Rampoo** adalah seorang anggota tentera Malaysia yang berasal dari Tanjung Malim, Perak. Beliau telah dikurniakan pingat Panglima Gagah Berani pada 4 Jun 1975 di atas keberaniannya semasa pertempuran dengan pemberontak komunis di kawasan Sungai Liang, Raub, Pahang. Dalam pertempuran tersebut, Rjr Mat Isa turut terbunuh semasa melindungi Kapten Shanmuganathan Al E.Rampoo, sementara Kapten Shanmuganathan sendiri turut tercedera.

Pada 11 Jan 1974, seramai 22 anggota Platun 6 Kompeni B 5 Renjer pimpinan Kapten Shanmuganathan berjaya mengesan perkhemahan pemberontak komunis di atas sebuah bukit di kawasan Sungai Liang, Raub, Pahang. Setelah membuat perancangan, beliau memimpin platunnya melancarkan serangan. Kapten Shanmuganathan menunjukkan keberanian dan sanggup mengambil risiko apabila meneruskan pendakian ke arah khemah musuh walaupun tembakan balas musuh menghujani platunnya. Dalam usaha itu, sebutir peluru musuh terkena Kapten Shanmuganathan. 

Melihat keadaan tersebut, Rjr Mat Isa berusaha menarik tubuh Kapten Shanmuganathan keluar dari kawasan pertempuran. Seterusnya Rjr Mat Isa melindungi Kapt Shanmuganathan dengan merebahkan tubuhnya ke atas Kapten Shanmuganathan sehingga beliau sendiri terbunuh akibat terkena tembakan pemberontak. Kapten Shanmuganathan dikurniakan pingat PGB pada 4 Jun 1975.

Rujukan
-------

  
* Keberanian Dan Pengorbanan Diarkibkan 2014-03-28 di Wayback Machine
**Tuksedo Bertopeng** (タキシード仮面, *Takishīdo Kamen*) adalah salah satu watak di dalam siri anime dan manga Sailor Moon. Dia selalu muncul pada saat para Srikandi Sailor memerlukan bantuan dan adakalanya bersama mereka dalam pertarungan dengan musuh.

Tuksedo Bertopeng juga memiliki kristal ajaib yang menjadikannya Penjaga Bumi. Walau bagaimana pun, kepentingan kristal ini hanya ditunjukkan di dalam manga, dan tidak begitu menonjol di dalam siri muzikal dan tidak berperanan dalam siri anime.

Profil
------

Mamoru Chiba adalah kekasih hati Usagi Tsukino. Beliau telah kehilangan ibu bapanya dalam kemalangan jalan raya. Di dalam siri anime, beliau pada mulanya tidak menyedari identiti sebenarnya sebagai Tuksedo Bertopeng dan sering bertukar (tanpa dikehendakinya) apabila Usagi di dalam bahaya. Anime menyatakan bahawa untuk memperoleh semula ingatan masa lampaunya, dia harus mencari Kristal Perak, seperti yang diminta oleh Puteri Serenity di dalam mimpi-mimpinya. 

Di dalam manga, gabungan kuasa Tuksedo Bertopeng dan Sailor Moon menghasilkan transformasi atau penjelmaan terbaharu Sailor Moon (yang melibatkan peningkatan tahap tenaga, kuasa serangan dan tongkat saktinya). Siri pertama menyaksikan Ratu Metaria menyerap mereka berdua ke dalam tubuhnya dan Tuksedo Bertopeng bersama dengan Sailor Moon bergabung kuasa dengan bantuan Kristal Perak untuk memusnahkan Ratu Metaria dari dalam. Di dalam pertarungan dengan Ratu Nehelenia, dia memberikan kuasa Kristal Emasnya bersama Kristal sakti Srikandi Sailor yang lain untuk memusnahkan Ratu tersebut. 

Siri aksi-hidup menunjukkan Mamoru sebagai seorang yang pendiam, namun berdedikasi terhadap tugas dan tanggungjawabnya. Seperti di dalam manga dan anime, beliau juga mencari Kristal Perak untuk memperoleh ingatan masa lampaunya. Apabila ingatan masa lampaunya kembali, beliau bersana para Srikandi Sailor melindungi Sailor Moon supaya tidak terlalu menggunakan Kristal Perak, kerana dikhuatiri akan memusnahkan planet Bumi.
**Salamander** adalah sekumpulan amfibia yang biasanya dicirikan oleh seberapa rupa yang menyerupai kadal termasuk badan yang langsing, tenggorokan yang tumpul, anggota tubuh pendek, dan kehadiran ekor dalam kedua-dua larva dan orang dewasa. Terdapat sekitar 500 spesies yang berbeza. Semua keluarga Salamander dikumpulkan bersama di bawah kumpulan Urodela. Kepelbagaian Salamander paling banyak terdapat di Hemisfera Utara dan kebanyakan spesies ditemui di zon eko Holartik, dengan beberapa spesies yang terdapat di zon Neotropis.

Salamander jarang mempunyai lebih daripada empat jari kaki di kaki depan mereka dan lima di kaki belakang mereka, tetapi sesetengah spesies mempunyai kurang di bahagian hadapan dan yang lain kurang anggota belakang. Kulit permeabel mereka biasanya menjadikannya bergantung kepada habitat di dalam atau berhampiran dengan air atau lain-lain tempat yang sejuk dan lembap. Sesetengah spesies salamander adalah akuatik sepenuhnya sepanjang hayatnya, sesetengahnya mengambil air secara berselang-seli, dan yang lain adalah daratan sebagai orang dewasa. Mereka mampu mengembalikan semula anggota badan yang hilang, serta bahagian tubuh yang lain yang rosak. Penyelidik berharap untuk membalikkan kejuruteraan proses regeneratif yang luar biasa untuk aplikasi perubatan manusia yang berpotensi, seperti rawatan kecederaan otak dan tulang belakang atau mencegah parut yang berbahaya semasa pemulihan pembedahan jantung. Ahli keluarga Salamandridae kebanyakannya dikenali sebagai neut dan tidak mempunyai alur kosta di sepanjang sisi badan mereka yang tipikal dari kumpulan lain. Kulit beberapa spesies mengandungi racun tetrodotoxin yang kuat; salamander ini cenderung untuk bergerak perlahan dan mempunyai warna amaran yang terang untuk memberi amaran ketoksikan mereka. Salamander biasanya bertelur di dalam air dan mempunyai larva akuatik, tetapi variasi yang hebat berlaku dalam siklus hidup mereka. Sesetengah spesies dalam persekitaran yang keras mereproduksi semasa masih dalam keadaan larva.

Rujukan
-------

1. ↑  Anderson, J. S. (2012). "Fossils, molecules, divergence times, and the origin of Salamandroidea". *Proceedings of the National Academy of Sciences*. **109** (15): 5557–5558. Bibcode:2012PNAS..109.5557A. doi:10.1073/pnas.1202491109. PMC 3326514. PMID 22460794.
2. ↑  "Missing Parts? Salamander Regeneration Secret Revealed". *livescience.com*. Dicapai pada 15 Julai 2018.

|  |  |
| --- | --- |
| Ikon tunas | Rencana berkenaan haiwan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Shanxi Airlines** ialah syarikat penerbangan yang berpusat di Taiyuan di Republik Rakyat China.  Ia mengendalikan perkhidmatan penumpang domestik berjadual. Pada Tarikh 29 Nov 2007, ia bergabung dengan Syarikat Penerbangan China Xinhua Airlines dan Syarikat Penerbangan Chang An Airlines untuk membentuk Syarikat Penerbangan Grand China Air, anak syarikat Hainan Airlines .

Data Kod
--------

* Kod IATA : **8C**
* Kod ICAO : **CXI**
* Panggilan: SHANXI

Sejarah
-------

Syarikat penerbangan ini ditubuhkan pada Tahun 1988 dan mula beroperasi pada Tarikh 6 Julai 2001. Syarikat Penerbangan Hainan Airlines memiliki kepentingan sebanyak 92.51% dalam Syarikat Penerbangan Shanxi Airlines, yang diperoleh dalam perjanjian yang diluluskan oleh pihak berkuasa negeri sebagai sebahagian daripada penyatuan syarikat penerbangan China. Hainan menggabungkan syarikat penerbangan tersebut menjadi Hainan Airlines pada Tahun 2009.

Armada
------

Armada Syarikat Penerbangan Shanxi Airlines terdiri daripada pesawat berikut (pada Februari 2006):

* 3 Boeing 737-700
* 3 Boeing 737-800
* 2 Dornier 328 Jet

Rujukan
-------

1. ↑  "World Airline Directory." *Flight International*. 30 March - 5 April 2004. 67. "36 Yingze St, Taiyuan, 030001, China"

Lihat Juga
----------

* Chang An Airlines
* China Xinhua Airlines
* Grand China Air

Pautan luaran
-------------

* Perincian Armada Boeing Shanxi Airlines
Istilah **sepupu** digunakan bagi menunjukkan perhubungan antara seseorang itu dengan anak kepada bapa/ibu saudaranya. Dengan kata lain, anak-anak kepada dua (atau lebih) orang yang bersaudara. 'Bersaudara' bermaksud mempunyai ibu dan/atau bapa yang sama. Sebagai contoh, 'A' ialah abang/adik/kakak kepada 'B'. Maka anak-anak 'A' dan anak-anak 'B' ialah saudara sepupu. Keadaan ini juga bermakna anak-anak 'A' dan 'B' mempunyai datuk dan nenek yang sama.
Menurut Islam, pernikahan antara pasangan yang mempunyai hubungan sepupu adalah dibenarkan. Dalam adat Perpatih yang diamalkan oleh masyarakat Minangkabau ditetapkan pasangan sepupu yang mempunyai suku yang sama tidak dibenarkan berkahwin antara satu sama lain. 

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.

| * l
* b
* s
Peringkat keluarga |
| --- |
| Manusia |
| Leluhur ke-3 dst | Datuk buyut  · Gantung siwur  · Nenek moyang |
| Leluhur ke-2 | Datuk · Nenek |
| Leluhur ke-1 | Orang tua (Ayah  · Ibu) · Bapa saudara  · Ibu saudara · Mertua (Ayah  · Ibu)  · Orang tua lain (Angkat  · Tiri · Asuh)  · Besan |
| Generasi ego | Saya · Kakak abang (Kakak  · Abang)  · Adik  · Saudara-saudari (Sepupu  · Ipar · Angkat  · Tiri) · Suami  · Isteri |
| Keturunan ke-1 | Anak (Lelaki  · Perempuan  · Angkat  · Tiri  · Asuh)  · Menantu  · Anak saudara |
| Keturunan ke-2 | Cucu |
| Keturunan ke-3 | Cicit |
| Keturunan ke-4 | Piut/Canggah |
| Keturunan ke-5 | Anggas |
***The English Room*** merupakan sebuah rancangan yang bertemakan pendidikan di Malaysia yang bersiaran melalui Astro TVIQ. Selain itu, ia merupakan sebuah medium bagi para pelajar untuk memperbaiki penguasaan bahasa Inggeris. Rancangan ini juga dihoskan oleh pelakon yang berbakat iaitu Amelia Thripura Henderson. Astro TVIQ telah diletakkan bersama-sama dengan saluran pembelajaran seperti Astro Xiao Tai Yang dan Chutti TV. Kesemua rancangan tersebut telah diserapkan di bawah bidang kuasa Kampus Astro, iaitu sebuah jenama penyiar satelit di dalam soal pendidikan. Kampus Astro juga menerima pakai pendekatan bersepadu dalam menyediakan peluang pembelajaran melalui empat bidang utama iaitu kemahiran akademik, pengetahuan dan kehidupan, peristiwa dan projek komuniti. Perkara ini juga adalah untuk memenuhi umur dan keperluan pembelajaran yang berbeza.

Rancangan ini juga disasarkan kepada pelajar sekolah menengah rendah (Tingkatan 1, 2, 3) serta matlamat utamanya adalah untuk meningkatkan kemahiran menulis. Bagi setiap episod, Amelia akan meneroka kemahiran dan rahsia untuk menulis dengan bimbingan pakar-pakar di dalam industri yang tertentu. Amelia bersama pihak yang terlibat akan keluar ke lokasi yang tertentu untuk mendapatkan maklumat. Di samping itu, rancangan ini juga menceritakan tentang format, sama ada untuk artikel berita, surat, ringkasan atau esei.

Amelia Henderson mengacarakan rancangan ini.

Episod
------

### Ringkasan siri

| Musim | Episod | Tarikh siaran di Astro TVIQ |
| --- | --- | --- |
| Episod pertama | Episod akhir |
|  | 1 | 10 | 10 Oktober 2009 | 12 Disember 2009 |

### Senarai Episod

| Tajuk | Asal Run | Pelakon | Rangkaian |
| --- | --- | --- | --- |
| Episod 1: ??? | 10 Oktober 2009 | Amelia Thripura Henderson | Astro TVIQ |
| Episod 2: ??? |
| Episod 3: ??? |
| Episod 4: ??? |
|  |
|  |
|  |
|  |

### The English Room: Let's Talk!

| Musim | Episod | Tarikh siaran di Astro TVIQ |
| --- | --- | --- |
| Episod pertama | Episod akhir |
|  | 1 | 10 | 2010 | 2010 |

Rujukan
-------

1. ↑  "Salinan arkib". Diarkibkan daripada yang asal pada 2015-08-03. Dicapai pada 2021-09-07 – melalui Wayback Machine.

|  |  |
| --- | --- |
| Ikon tunas | Rencana berkaitan televisyen ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Pancarempah** (bahasa Cina: 五香粉; pinyin: wǔxiāng fěn) ialah campuran rempah yang mengandungi sekurangnya lima jenis rempah yang digunakan dalam kesemua jenis masakan China dan Vietnam.[*perlu rujukan*]

Pancarempah juga ada digunakan dalam koktel seperti Five Spice Dark dan Stormy.

Ramuan
------

Campuran umum pancarempah (tengah) ialah (mengikut arah jam dari kiri atas) kayu manis, jintan hitam, bunga lawang, lada Sichuan dan bunga cengkih.
Ada pelbagai aneka dan jenis pancarempah tetapi campuran yang biasa ditemui mengandungi:

* Bunga lawang (*bā jiǎo* 八角)
* Cengkih (*dīng xiāng* 丁香)
* Kayu manis cina (*ròu guì* 肉桂)
* Lada Sichuan (*huā jiāo* 花椒)
* Jintan hitam (*xiǎo huí xiāng* 小茴香)

Resipi lain mungkin menggunakan biji jintan manis, halia, buah pala, kunyit, *Amomum villosum* (shā rén 砂仁), *buah pelaga* pods (bái dòu kòu 白豆蔻), akar manis, kulit limau mandarin atau lengkuas. 

Di Selatan China, *Cinnamomum loureiroi* dan kulit limau mandarin masing-masing digunakan sebagai ganti kulit kayu manis dan cengkih, menghasilkan rasa yang sedikit berbeza untuk pancarempah dari rantau selatan.

Kegunaan
--------

Pancarempah boleh digunakan dengan daging berlemak seperti itik, angsa atau khinzir. Ia juga digunakan sebagai rempah sapu untuk ayam, itik, angsa, khinzir dan makanan laut dalam resipi masak merah, ataupun dicampur ke dalam serbuk roti untuk menggoreng. Pancarempah digunakan dalam masakan itik pangang Kantonis, dan juga sup daging. Ia digunakan sebagai perap untuk ayam panggang Vietnam. Campuran pancarempah mengikut jejak diaspora Cina dan telah digunakan dalam pelbagai masakan serata Asia.

Lihat juga
----------

 

* Portal Food
* flagPortal China

Rujukan
-------

1. ↑  "Dark and Stormy - Chinese Five Spice Rum". *Jeffrey Morgenthaler* (dalam bahasa Inggeris). 2012-09-12. Dicapai pada 2020-01-25.
2. 1 2  Chinese Five Spice at The Epicentre
Terbitan Samizdat
**Samizdat** (Bahasa Rusia: самизда́тcode: ru is deprecated ,IPA: [səmɨzˈdat]) adalah salah satu aktiviti pembangkang di Kesatuan Soviet yang menghasilkan semula tulisan yang diharamkan dan kemudian mengedarkannya secara rahsia kepada orang ramai. Secara harfiah, perkataan *samizdat* berasal daripada perkataan *sam* (Rusia: самcode: ru is deprecated ) yang bermaksud "bersendirian" dan *izdat* (Rusia: издатcode: ru is deprecated  yang merupakan ringkasan daripada издательствоcode: ru is deprecated , *izdatel'stvo*, yang bermaksud "rumah penerbitan".

Tindakan akar umbi ini bertujuan untuk mengelak penapisan oleh kerajaan komunis dan pesalah boleh dikenakan hukuman berat sekiranya mereka ditangkap. Vladimir Bukovsky meringkaskan aktiviti ini seperti berikut:

> "Samizdat: saya menulisnya sendiri, menyuntingnya sendiri, menapisnya sendiri, menerbitkannya sendiri, berkongsinya sendiri, dan menghabiskan masa di penjara kerananya sendiri."
> 
> 

Samizdat bermula daripada gerakan pembangkang di kalangan intelligentsia (cerdik pandai) Rusia dan kebanyakan samizdat ditujukan kepada kumpulan elit. Walaupun mereka tidak diedarkan secara meluas (purata pembaca hanya kira-kira 200,000 orang), ramai daripada mereka mempunyai kuasa atau jawatan.

Rujukan
-------

1. ↑  Bukovsky 1979, m/s. 141.
2. ↑  Stelmakh 2001, m/s. 147.

Bibliografi
-----------

* Bukovsky (1979). *To Build a Castle: My Life as a Dissenter*. New York: Viking Press. ISBN 978-0-670-71640-1.CS1 maint: ref=harv (link)
* Stelmakh, Valeria D. (Winter 2001). "Reading in the Context of Censorship in the Soviet Union". *Libraries & the Cultural Record*. **36** (1): 143–151. doi:10.1353/lac.2001.0022. ISSN 1932-9555. Dicapai pada 2016-04-30.CS1 maint: ref=harv (link)
Jangan dikelirukan dengan Mahkamah Jenayah Antarabangsa atau Mahkamah Keadilan Antarabangsa.

**Tribunal Antarabangsa untuk Pendakwaan Orang yang Bertanggungjawab Melakukan Pelanggaran Serius Undang-Undang Kemanusiaan Antarabangsa di Wilayah Bekas Yugoslavia Sejak 1991**, lebih umum disebut sebagai **Tribunal Jenayah Antarabangsa untuk bekas Yugoslavia** (bahasa Inggeris: *International Criminal Tribunal for the former Yugoslavia*, **ICTY**), ialah badan Pertubuhan Bangsa-Bangsa Bersatu (PBB) yang ditubuhkan untuk mendakwa jenayah serius yang dilakukan semasa perang di bekas Yugoslavia, serta juga untuk menghukum mereka yang terlibat. Tribunal itu yang berpusat di Hague, Belanda ialah mahkamah ad hoc.

Tribunal Jenayah Antarabangsa ini ditubuhkan menerusi Tetapan 827 Majlis Keselamatan Pertubuhan Bangsa-Bangsa Bersatu yang diluluskan pada 25 Mei 1993. Ia mempunyai bidang kuasa terhadap empat kumpulan jenayah yang dilakukan di wilayah bekas Yugoslavia sejak tahun 1991: 

1. pelanggaran serius Konvensyen Geneva;
2. pelanggaran undang-undang atau adat perang;
3. penghapusan etnik; dan
4. jenayah terhadap kemanusiaan.

Hukuman yang paling berat yang boleh dikenakan oleh Tribunal Jenayah Antarabangsa ini ialah pemenjaraan seumur hidup. Pelbagai negara telah pun menandatangani perjanjian dengan PBB untuk melakukan hukum tahanan tersebut. Dakwaan terakhir dikeluarkan pada 15 Mac 2004. Tribunal ini dijadualkan menyiapkan semua perbicaraan menjelang pertengahan tahun 2011 dan semua rayuan menjelang 2013, dengan kekecualian Radovan Karadžić yang perbicaraannya dijangka akan berakhir pada 2012 dan rayuannya dihakimi pada Februari 2014. Ratko Mladić dan Goran Hadžić yang masing-masing ditahan pada Mei dan Julai 2011 tidak terangkum dalam strategi siap mahkamah. Majlis Keselamatan Pertubuhan Bangsa-Bangsa Bersatu telah memerintah Tribunal itu untuk menyiapkan tugas selewat-lewatnya pada 31 Disember 2014 supaya dapat menutup dan memindahkan tanggungjawabnya kepada Mekanisme Baki Antarabangsa untuk Tribunal Jenayah yang akan mula berfungsi untuk cawangan ICTY pada 1 Julai 2013.

Hadžić merupakan pelarian terakhir antara 161 pelarian yang dipertuduhkan selepas Boris Tadic, Presiden Serbia, mengumumkan penangkapannya pada 20 Julai 2011.

Rujukan
-------

1. ↑  ICTY Completion Strategy
2. ↑  ICTY Fugitives
3. ↑  Serbia's last war crimes fugitive arrested Al Jazeera, 20 Julai 2011

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Tribunal Jenayah Antarabangsa untuk bekas Yugoslavia*** |

* Laman sesawang rasmi
**Shady Records** merupakan sebuah syarikat rakaman yang ditubuhkan oleh *rapper* Eminem bersama-sama pengurusnya Paul Rosenberg pada tahun 1999 selepas mendapat pelepasan daripada Interscope

**Shady Records** merupakan label rekod Amerika yang mengkhusus dalam muzik hip hop. Eminem dan managernya Paul Rosenberg mengasaskan lebel ini pada tahun 1999 selepas menerbitkan *The Slim Shady LP*.

Sejak pembentukannya, label ini telah menandatangani sembilan rekod (2011). Ia juga merupakan sebahagian dari perintis perniagaan dalam stesyen radio Shade 45 melalui *Sirius Satellite Radio*, dan memiliki majalah edisi khasnya khusus sendiri melalui *Majalah XXL*. Masa sukar dilihat apabila pengasas bersamanya, Eminem, bersama para artis terbabit dalam pertikaian awam dengan bekas afilate Royce da 5'9", lebel rekod The Inc. Records/Murder Inc. dan artis Ja Rule, Insane Clown Posse, Benzino bersama dengan majalah The Source miliknya kemudian sebagai rakan kongsi. Label ini juga melihat waktu positif apabila menjadi sebahagian dari kembara Anger Management yang berjaya diperingkat antarabangsa dan, pada tahun 2006, membebaskan album yang menonjolkan rosternya pada *Eminem Presents: The Re-Up*. Ia juga merupakan lebel yang diberi kontrak bagi menghimpun suara latar 8 Mile bagi filem dibintangi Eminem, filem 8 Mile, yang menonjolkan single utama "Lose Yourself." Lagu tersebut kemudiannya memenangi *Academy Award for Best Original Song* yang pertama yang diberikan pada lagu dalam genere Hip Hop.

Artis
=====

### Artis Semasa

| Nama | Tahun Ditandatangani | Album Bersama Shady | Diskripsi |
| --- | --- | --- | --- |
| Eminem | Pemilik | 7 | Rapper from Detroit, Michigan, Dia membuka Shady Records pada tahun 1999 bersama pengurusnya Paul Rosenberg. Dia kini antara artis yang menjual album terbanyak didunia |
| D12 | 1999 | 2 | Kumpulan Hip Hop terdiri daripada Eminem, Bizarre, Mr. Porter, Kuniva, Swifty McVay and Fuzz Scoota. Sebagai kumpulan, mereka saling mengenali melalui pra-sukses di The Hip Hop Shop dimana mereka seringkali bertanding rap, di Detroit, Michigan, mereka adalah kumpulan/artis pertama untuk ditandatangani Shady Records. |
| Slaughterhouse | 2011 | 1 | Supergroup terdiri daripada Joe Budden, Joell Ortiz, Kxng Crooked dan Royce da 5'9". Mereka mengeluarkan album *Welcome to: Our House* pada Ogos 28, 2012. |
| Yelawolf | 2011 | 2 | Rapper daripada Alabama, ditandatangani pada tahun 2011. Mendapat perhatian Eminem melalui single: Pop The Trunk |
| Bad Meets Evil | 2011 | 1 | Duo terdiri daripada rapper Royce da 5'9" dan Eminem. Mengeluarkan EP mereka berjudul *Hell: The Sequel* pada Jun 14, 2011. Ia telah diiktiraf Platinum oleh RIAA selepas menjual 1,000,000 unit. |

Rujukan
=======

Pautan luar
===========

* Official website
* Interview with VP A&R Marc Labelle, HitQuarters Nov 2005

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Komunikasi di Indonesia** mempunyai sejarah yang kompleks kerana keperluan untuk menjangkau kepulauan yang lebih luas daripada lebih 17,500 pulau. Kaedah komunikasi bukan elektronik yang penting pada masa lalu telah memberi laluan kepada infrastruktur telekomunikasi yang besar di Indonesia kontemporari.

Sejarah
-------

Indonesia telah lama menggunakan bentuk komunikasi tradisional antara pelbagai pulau dan kampung. Tidak sampai abad keenam belas apabila Belanda menjajah Indonesia, membina sistem komunikasi yang lebih rumit, baik di dalam Indonesia mahupun ke negara lain. Sambungan pertama ke Australia ialah kabel telegrafi dasar laut yang telah disiapkan pada 18 November 1871, menghubungkan Jawa ke Darwin, dan akhirnya ke Talian Telegraf Overland Australia merentasi Australia.

Selepas mencapai Kemerdekaan, Indonesia mula membangunkan sistem komunikasinya sendiri, secara amnya mengikuti seluruh dunia. Pembinaan menara komunikasi dan pelancaran satelit komunikasi siri Palapa telah dilakukan pada zaman Orde Baru.

Infrastruktur
-------------

Sebilangan talian menghubungkan Indonesia ke laluan komunikasi antarabangsa. Contohnya, kabel telekomunikasi dasar laut optik SEA-ME-WE 3 mendarat di Medan dan Jakarta yang menghubungkan Eropah dengan Asia Tenggara (beberapa negara sehingga Jepun) dan Australia (Perth).

Di dalam negara, Indonesia mempunyai liputan yang baik untuk media di kebanyakan pulau utama, walaupun Pulau yang lebih kecil dan kurang penduduknya tidak selalu mendapat perhatian daripada syarikat media, dan bergantung pada komunikasi satelit.
***Suamiku Jatuh Dari Langit*** ialah sebuah filem komedi romantik Malaysia 2015 arahan Eyra Rahman. Dibintangi Nora Danish, Qi Razali, Syuk SYJ dan Atikah Suhaime.

Plot
----

Filem ini mengisahkan tentang seorang gadis kampung yang bernama Asyikin yang mempunyai seorang bapa Pak Bidin, seorang ketua kampung yang tegas. Keluarga mereka sangat menitikberatkan soal agama. Oleh itu, Asyikin telah dididik oleh bapanya untuk menjadi seorang wanita yang menutup aurat, lemah lembut dan pandai mengaji.

Mus dan Awie merupakan pemuda kampung yang nakal dan suka menganggu gadis-gadis di kampung mereka. Suatu hari, Awie memerlukan wang untuk melangsaikan hutangnya. Awie telah menyelinap masuk ke dalam rumah ketua kampung dengan memanjat dari bumbung untuk mencuri

Tiba-tiba, Awie tersalah pijak dan terjatuh di hadapan Asyikin yang baru selesai solat. Awie terpegun melihat kecantikan Asyikin ,manakala Asyikin terkejut melihat kemunculan Awie. Dan bermulalah detik-detik yang mencuit hati terjadi di antara mereka.

Pelakon
-------

* Nora Danish sebagai Asyikin
* Qi Razali sebagai Awie
* Shuk Sahar sebagai Mus
* Atikah Suhaime sebagai Wani
* Kazar Saisi sebagai Pak Bidin
* David Teo sebagai Ahlong
* Epy Raja Lawak sebagai Konco Ahlong
* Pablo Amirul sebagai Konco Ahlong

Pautan luar
-----------
Fail:Api-api Jambu.jpg
**Api-api jambu**, biasa juga dikenali sebagai **api-api merah**, ialah satu spesies bakau dalam famili Acanthaceae (dahulu dikelaskan dalam famili Verbenaceae atau Avicenniaceae). Nama botaninya *Avicennia marina (Forsk.) Vierh*. ,  Pokok ini adalah salah satu spesies terancam .

Serupa dengan pokok bakau yang lain, pokok ini tumbuh di tempat antara perbani di kawasan muaran. Taburannya termasuk sepanjang pantai timur Afrika, seluruh Asia Selatan dan Tenggara, serta Australia. Di Australia, pokok ini tumbuh lebih jauh ke selatan berbanding pokok bakau yang lain, dan berada di setiap negeri tanah besar. Pokok ini juga tumbuh di New Zealand di antara 34° dan 38° selatan.

Tinggi Pokok Api-api Jambu antara tiga hingga lapan meter. Pokok ini mempunyai kulit kelabu muda yang terdiri daripada emping nipis, tegar dan rapuh. Daunnya tebal, antara lima hingga lapan sentimeter, dan berwarna hijau terang di atas dan putih atau kelabu serta berbulu di bawah. Serupa dengan spesies *Avicennia* yang lain, pokok ini mempunyai akar udara yang tumbuh sehingga 20 sentimeter tinggi dan diameter sehingga satu sentimeter. Bunganya yang berwarna kuning keemasan berukuran kurang daripada satu sentimeter lebar, dan dibentukkan dalam gugusan tiga hingga lima bunga.

Garam tersingkir di bawah daun *Avicennia marina* var. *resinifera*.
Pokok Api-api Jambu merupakan pokok yang amat berbeza-beza, dengan beberapa ekotip dan bentuk yang amat serupa dengan spesies yang lain. Sesetengah ahli botani telah mencadangkan pembahagian spesies ini, tetapi tiga subspesies kini disahkan:

* *Avicennia marina* subsp. *australasica*
* *Avicennia marina* subsp. *eucalyptifolia*
* *Avicennia marina* subsp. *marina*

Rujukan
-------

* Flora Australia Barat *s.v.* Avicennia marina.
* Boland, D. J.; dll. (1984). *Pokok Hutan Australia (edisi keempat disemak dan diperluas)*. Penerbitan CSIRO, Collingwood, Victoria, Australia. ISBN 0643054235. Explicit use of et al. in: `|author=` (bantuan).
* Duke, N.C. (1991). "Penyemakan Sistematik Pokok Bakau Genus Avicennia (Avicenniaceae) di Australasia". *Botani Sistematik Australia*. **4** (2): 299–324. Check date values in: `|year=` (bantuan)

Pautan luar
-----------

|  |  |
| --- | --- |
|  | **Wikispesies** mempunyai maklumat berkaitan dengan ***Pokok Api-api Jambu*** |

* (Inggeris) Pokok Api-api Jambu.

  


|  |  |
| --- | --- |
| Senarai pokok | Pokok mangga |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |

1. ↑  2008 - 2014 Dewan Bahasa dan Pustaka.
2. ↑  INDEX TO SCIENTIFIC NAMES of Tropical Tree Species along with their Vernacular Names
3. ↑  Text index of land plants on Singapore shores.
**Tricia Janine Helfer** (lahir 11 April 1974) adalah pelakon dan model Kanada paling terkenal untuk lakonannya sebagai Nombor Enam dalam siri fiksyen sains dibayangkan semula *Battlestar Galactica*.

Kehidupan awal
--------------

Helfer yang dilahirkan dalam komuniti jarang Donalda di Stettler County, Alberta. Beliau yang ditumbuhkan di ladang biji-bijian keluarga.

Kerjaya
-------

### Pelakonan

Tricia Helfer tiba di majlis tayangan filemnya *Walk All Over Me* di Calgary International Film Festival 2007
#### Battlestar Galactica

Rencana utama: Nombor Enam (Battlestar Galactica)
Pada 2003, rancangan televisyen *Battlestar Galactica* yang digunakan sebagai asas untuk siri mini yang baru. Projek ini yang dikarangkan dan diterbitkan oleh Ronald D. Moore dan diarahkan oleh Michael Rymer. Tricia Helfer ialah para pelakon utama dalam dua bahagian siri mini 2004 dan siri kemudiannya. Beliau memainkan Nombor Enam, pengintip manusia Cylon.

Lakonan
-------

* *Eventual Wife* (2000)
* *Jeremiah* (2002)
* *"The Hunger Artist" (CSI episode)* (2003)
* *White Rush* (2003)
* *Battlestar Galactica* (2003) mini-series
* *Behind the Camera: The Unauthorized Story of Charlie's Angels* (2004)
* *Battlestar Galactica* (2004 - kini) television series
* *Mem-o-re* (2005)
* *The Genius Club* (2006)
* *Canada's Next Top Model, Cycle 1* (2006) siri televisyen
* *The Green Chain* (2007)
* *"Roadkill"* (Supernatural episode) (2007) siri televisyen
* *Spiral* (2007)
* *Command and Conquer 3* (2007) permainan
* *Walk All Over Me* (2007)

Rujukan
-------

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Tricia Helfer***. |

* Laman web utama
* Tricia Helfer di Pangkalan Data Filem Internet (IMDb)
* Tricia Helfer di TV.com
**Burung Cenuk Kecil** (bahasa Inggeris: *Chestnut-bellied Malkoha*) ialah spesies burung Sewah Padang dalam famili Cuculidae. Burung ini harus tidak dikelirukan dengan Burung Cenuk Birah. Habitat semula jadinya ialah:

* hutan tanah pamah lembap tropika dan subtropika;
* hutan bakau tropika dan subtropika; dan
* paya tropika dan subtropika.

Burung ini didapati di Brunei, Indonesia, Malaysia, Singapura, Myanmar, dan Thailand. Nama saintifiknya *Phaenicophaeus sumatranus*. Burung Cenuk Kecil kini terancam oleh kehilangan habitat.

Ciri-ciri
---------

Burung Cenuk Kecil ialah haiwan berdarah panas, mempunyai sayap dan tubuh yang diselubungi bulu pelepah. Burung Cenuk Kecil mempunyai paruh tanpa gigi.

Jantung Burung Cenuk Kecil terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan
---------

Sebagai burung, Burung Cenuk Kecil membiak dengan cara bertelur. Telur yang dihasilkan mempunyai cangkerang keras di dalam sarang yang dibinanya.

Rujukan
-------

 1. ↑  (Melayu) Senarai burung di Kuala Gula – format DOC Diarkibkan 2010-03-08 di Wayback Machine

Pautan luar
-----------

* Carian Google burung Cenuk Kecil.
* BirdLife International 2004. Phaenicophaeus sumatranus[*pautan mati kekal*]. 2006 IUCN Red List of Threatened Species Downloaded on 24 July 2007.

|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
**Sultan Mahmud Shah** ialah Sultan Kedah yang ke-5. •Baginda merupakan putera kepada  Sultan Muzzil Shah. Pada 17 Ogos 1280, baginda telah dimasyhurkan sebagai Sultan Kedah ke-5 dan bersemayam di Kota Sungai Emas.

Baginda telah bermuafakat bersama jemaah menteri untuk mengangkat adindanya, Tengku Ahmad sebagai Raja Muda Kedah.

Tahun 1282, baginda memerintahkan Raja Muda Ahmad untuk membangunkan sebuah kota bernama Kota Seputeh bagi mengekang musuh dari arah utara.

Baginda juga memerintahkan Dato’ Paduka Maharaja Temenggung Anggota Desa (Raja Temenggung) untuk membangunkan sebuah kota di Wang, hulu Sungai Merpah (Setul) yang diberi nama Kota Wang bagi menjaga musuh dari arah Tenangsari.

Sebaik sahaja siap, Kota Wang diserahkan kepada Dato’ Pahlawan Berma Raja manakala Kota Seputih turut diberi kepada Dato’ Seraja Wang untuk menjagakannya.

Pada 14 Mei 1321, baginda telah mangkat akibat kegeringan dan dimakamkan di Langgar Kota Sungai Emas.

Isteri
------

* Tunku Aishah

Anakanda
--------

1. Tunku Ibrahim
2. Tunku Azlin

Lihat juga
----------

* Sultan Kedah

Rujukan
-------

Pautan luar
-----------

* Salasilah Duli-Duli Yang Maha Mulia Sultan Kedah Darul Aman semenjak tahun 1136M Diarkibkan 2014-09-02 di Wayback Machine

|
|  |
| Didahului oleh**Sultan Mudzaffar Shah II** | **Sultan Kedah**1280-1321 | Diikuti oleh:**Sultan Ibrahim Shah** |
Kajian awal tribologi oleh Leonardo da Vinci
**Tribologi** ialah bidang kajian sains dan teknologi tentang geseran, kehausan dan pelinciran serta pembangunan teknologi dalam mengoptimisasikan proses geseran. Tribologi melibatkan jurutera mekanik, ahli kimia, ahli fizik dan ahli sains bahan. Perkataan "tribologi" datang dari Greek τρίβω ("tribo") bermakna "(saya) gosok" (akar τριβ-), dan λόγος ("logos") bermakna 'prinsip atau logik'.

Fungsi tribologi
----------------

Tribologi melibatkan kajian seperti geseran, pelinciran, dan hakisan di dalam bearing, alat transmisi, enjin, dan elemen-elemen mesin yang lain. Pemilihan bahan, saduran permukaan dan topografi permukaan merupakan asas penyelidikan tribologi kini. 

Teknologi pelinciran yang berkait rapat dengan tribologi merupakan teknik mengurangkan daya geseran dan hakisan menerusi bahan pelincir dan penggunaan bahan pelincir pada kawasan geseran.

Daya geseran tidak semestinya perlu dikurangkan pada setiap masa dan situasi. Sebagai contoh, daya geseran yang berkurangan pada gear-gear yang bersambungan di dalam sesebuah alat transmisi akan mengakibatkan proses menukar gear kurang efektif. Sehubungan itu, tribologi diperlukan untuk mengkaji daya geseran dalam alat-alat transmisi.

Orang-orang penting
-------------------

Berikut merupakan orang-orang yang menyumbang dalam memajukan bidang tribologi 

* Leonardo da Vinci
* Guillaume Amontons memperkenalkan Peraturan Amonton : Daya geseran adalah berkadar terus dengan daya normal dan tidak dipengaruhi oleh kawasan bersentuhan yang terlibat; da Vinci telah menjumpai hubung kait ini 100 tahun lebih awal.
* Richard Stribeck memperkenalkan Rajah Stribeck yang memaparkan hubungkait antara daya geseran dan kelajuan geseran dalam geseran hidrodinamik.
* Frank Philip Bowden dan David Tabor menerbitkan buku tribologi moden pada 1950.
Lencana dan reben Johan Setia Diraja.
**Johan Setia Diraja (J.S.D.)** (bahasa Inggeris: *Companion*) merupakan pangkat kedua antara empat pangkat dalam Darjah-darjah Yang Amat Dihormati Setia Diraja (YADSD). YADSD pula merupakan darjah keenam antara sepuluh darjah Anugerah Diraja Malaysia. Anugerah ini dimulakan pada 3 September 1965 dan diwartakan pada 16 September 1965.

  


Pangkat Johan Setia Diraja dianugerahkan kepada mereka yang telah menunjukkan perkhidmatan yang cemerlang serta kesetiaan yang tidak berbelah bagi kepada Seri Paduka Baginda Yang di-Pertuan Agong serta Seri Paduka Baginda Raja Permaisuri Agong.

Anugerah ini diberikan atas kebijaksanaan Yang di-Pertuan Agong, dan tidak terdapat sebarang had untuk bilangan kurniaan ini. Mereka yang berlayak untuk anugerah ini termasuk pegawai-pegawai awam dalam Kumpulan 'A', Angkatan Tentera, Pasukan Polis, serta orang awam. Warganegara asing juga berlayak untuk anugerah kehormat ini.

Lencana untuk Johan Setia Diraja yang digantung pada leher dengan reben mempunyai reka bentuk yang sama dengan anugerah Panglima Setia Diraja. Rebennya berwarna kuning dengan jalur hijau pada kedua-dua tepi. Di tengah reben ini, terdapat satu jalur merah, dengan jalur putih yang sempit di tengahnya. Lebar reben ini 1.75 inci.

Rujukan
-------

* Laman web Perpustakaan Negara Malaysia

Pautan luar
-----------

* Laman web Sultanate – gambar, pingat, dan darjat yang lain

1. ↑  "Semakan Penerima Darjah Kebesaran, Bintang dan Pingat". Diarkibkan daripada yang asal pada 2019-07-19. Dicapai pada 2018-11-13.
2. 1 2  "PANDUAN PENCALONAN DKBPP 2018" (PDF). Bahagian Istiadat & Urusetia Persidangan Antarabangsa. Diarkibkan daripada yang asal (PDF) pada 2018-08-26. Dicapai pada 2018-09-05. (Melayu)